কৌতুহল

ফারুক আহম্মদ মজুমদার

ভোরের হাওয়া ছুঁয়ে গেল আমায়

প্রেয়সীর মতো ভালোবেসে;

শীতল হলো দেহ মন

তার ছোঁয়াচে।

তখনও সূর্যের রং পেয়াঁজি,

আবছায়া চারদিকে

বুনো পাখিরা ছুটছে দিক-বিদিক

শিকারের সন্ধানে।

আমি সতেজ সবুজ আঙ্গিনায়

একাকী হেঁটে চলেছি,

ঠিক সেই সময়ে;প্রকৃতির অনাবিল সমারোহে

মুগ্ধ এক প্রাণ,দেখে-

এই নশ্বর পৃথিবীর আনন্দ ভান্ডার।

মানস পটে রহস্যের জাল করে বিস্তার,

আত্মহারা হই;দেখি-

ধরীত্রির নির্জন ছায়াপথ

আলোর বিকিরণ

জীবন-যাপনের চাল চিত্র।

জাগে কৌতুহল;করতে উৎপাটন রহস্যের জাল,

কিন্তু কি করে সম্ভব!

শেষ হয় না যেন এ রোমাঞ্চের।